Sibuyela enkantolo isishoshosvu saseMarikana | News24Sibuyela enkantolo isishoshosvu saseMarikanaJohannesburg - Isishoshovu saseMarikana uNapoleon Webster kanye namanye amadoda amahlanu kulindeleke ukuba avele eNkantolo yeMantshi yaseBafokeng, eTlhabane eduzane naseRustenburg ngoLwesine.UWebster oyikhasela le-Forum 4 Service Delivery (F4SD), ubhekane necala lokweqa esitokisini, kanti uLizalise Qikane, uVuyolethu Gunguthwa, uFuzile Mgidi, uSandile Zulu, uMalibongwe Witness Qwabe noZithobile Zeken bona babhekane necala lokusiza uWebster ukuba eqe esitokisini.La madoda kusolwa ukuthi asiza uWebster ngokweqa esitokisini kulandela ukuboshwa ngomhlaka-6 Januwari ngecalala lokubandakanyeka esigamekweni sokubulala esenzeka eMarikana ngomhlaka-8 Disemba 2016.OLUNYE UDABA:Basenkantolo abavukuzi ngawokubulala eMarikanaLeli qembu kusolwa ukuthi lali hlome ngamatshe, ocelemba nemikhonto libhekene ngqo ngeziqu zamehlo namaphoyisa, nawo amaphoyisa edubula kodwa la madoda engenandaba nalokho ngoba ayefuna ukukhulula uWebster. Onke la madoda angena etekisini abaleka endaweni yesigameko.Amaphoyisa agijimisana naleli tekisi elali gcwele la madoda, adubula amasondo etekisi la madoda abe esenquma ukwehla alishiye itekisi abaleka ngezinyawo kuMokwena Street, eTlhabane.La madoda aboshwa wonke kanye noWebster, owayesaniozankosi ezihlakaleni.La madoda adedelwa ngebheyili yemali engu-R4000, uZulu yena owayengumshayeli wetekisi wadedelwe ngebheyili yemali engu-R2 000.UWebster uphinde abhekane nelinye icala lokubulala kanye namanye amadoda angu-13 aseMarikana.
